-PRIJEDLOG

Na temelju članka 62. Zakona o komunalnom gospodarstvu („Narodne novine“ broj 68/18, 110/18, 32/20), članka 103. Zakona o cestama („Narodne novine“ broj 84/11, 22/13, 54/13, 148/13, 92/14, 110/19) i članka 30. Statuta Općine Privlaka („Službeni glasnik Zadarske županije“ broj 05/18) Općinsko vijeće Općine Privlaka na svojoj 30. sjednici održanoj dana 24. kolovoza 2020.godine donijelo je

**Odluku o ukidanju statusa javnog dobra u općoj uporabi na dijelu k.č.7909, k.o. Privlaka**

Članak 1.

Ukida se status javnog dobra u općoj uporabi na dijelu nekretnine označene kao k.č. 7909, u naravi ceste i putevi, k.o. Privlaka u površini od 119 m² i označeno slovima A-B-C-D-E-F-G-H-A, kako je prikazano na Skici lica mjesta, mjerilo 1:300, izrađenoj od ovlaštenog inženjera geodezije Kristina Pavlović, dipl.ing.geod., Ured ovlaštenog inženjera geodezije Kristina Pavlović u Ninu u svibnju 2020.g, a koja skica je sastavni dio ove Odluke.

Članak 2.

Na dijelu nekretnine iz članka 1. ove Odluke status javnog dobra u općoj uporabi prestaje jer je prestala potreba korištenja dijela ceste, a nekretnina ostaje u vlasništvu Općine Privlaka.

Članak 3.

Za navedeni dio nekretnine prema gore navedenoj Skici potrebno je izraditi parcelacijski elaborat-formirati novu katastarsku česticu na kojoj će Državna geodetska uprava, Područni ured za katastar Zadar temeljem ove Odluke provesti ukidanje statusa javnog dobra u općoj uporabi na nekretnini iz članka 1.ove Odluke te će Zemljišnoknjižni odjel Općinskog suda u Zadru na novoformiranoj nekretnini izvršiti upis brisanja statuta javnog dobra u općoj uporabi uz istodobni upis odnosno uknjižbu prava vlasništva na ime i u korist Općine Privlaka.

Članak 4.

Ova Odluka stupa na snagu osmog dana od dana objave, a objavit će se u Službenom glasniku Zadarske županije.

KLASA:

URBROJ:

OPĆINSKO VIJEĆE

Predsjednik

Nikica Begonja